༄༅། །ཟངས་མཛོད་གཏེར་སྲུང་རྡོ་རྗེ་འབར་བ་རྩལ་གྱི་མཆོད་སྤྲིན་ཡིད་བཞིན་སྤྲིན་ཕུང་ཞེས་བྱ་བའོ། །

༄༅། །འོད་ཟེར་ལྷ་ཆེན་རྡོ་རྗེ་འབར་བ་རྩལ་གྱི་གསང་སྒྲུབ་དང་འབྲེལ་བའི་འཕྲིན་ལས་རིམ་པ་ལ་འཇུག་པར་འདོད་པས་བཅས་ཀྱི་བྱ་བ་གཞུང་ལས་བྱུང་བ་བཞིན་ལ་རིག་འཛིན་གོང་མའི་ཕྱག་་་
བཞེས་ཀྱིས་བརྒྱན་པ་མངོན་པར་འདུ་བགྱིས་ཤིང་། སྐྱབས་སེམས་ཡན་ལག་བདུན་པ་རྣམས་སྔོན་དུ་འགྲོ་བས། རང་རིག་ས་བོན་ཡི་གེ་ཧྲཱིཿདམར་པོ་འོད་དུ་ཞུ་བ་ལས་བདག་ཉིད་སྐད་ཅིག་གི་
བཅོམ་ལྡན་འདས་པདྨ་དབང་ཆེན་སྐུ་མདོག་དམར་ནག་རི་རབ་ལ་སྟེགས་བཅས་པ། དབུ་ཚངས་པའི་འཇིག་རྟེན་དུ་སླེབ་ཅིང་ཞབས་གཉིས་རྒྱ་མཚོའི་གཏིང་དུ་བསྒྲད་པ།
ཉི་ཟླ་གཟའ་སྐར་སྐེད་པ་ལ་འཁོར་བ། ཕྱག་གཡས་ཀྱིས་གཟུགས་ཁམས་འདེགས་ཅིང་གཡོན་པས་འདོད་ཁམས་གནོན་པ། དུར་ཁྲོད་ཀྱི་ཆས་ཀུན་གྱིས་བརྒྱན་ཅིང་དབུ་

༄༅། །གཙུག་གི་རྟ་མགོ་དྲག་པོ་ང་རོ་སྒྲོག་པ། དྲེགས་པ་ཅན་ཐམས་ཅད་སྐྲག་པས་འདར་ཞིང་དབང་དུ་སྡུད་པ། ཞལ་ནས་ཧྲཱིཿཧཱུྃ་ཕཊཿགསུམ་གྱི་སྒྲ་
འབྲུག་སྟོང་ལྡིར་བ་ཙམ་སྒྲོག་པས་ཁམས་གསུམ་དབང་དུ་སྡུད་ཅིང་སྲིད་གསུམ་ཟིལ་གྱིས་གནོན་པའི་སྐུར་གྱུར། ཧྲཱིཿམཧཱ་ཀྲོ་ཏ་པདྨ་ཏ་ཀྲིཏ་་ཡཾ་གྷྲི་ཝ་ཧཱུྃ་ཧཱུྃ་ཕཊ་ཡ་མ་རཱ་ཙ་
དུ་ཏྲི་ཕུ་ཏྲི་ཧྲཱིཿཧཱུྃ་ཕཊ༔ ཅེས་ཅི་རིགས་བཟླས་ལ་བསྟོད་པ་ནི་འཇམ་རོལ་དང་བཅས། རྟ་མགྲིན་རྒྱལ་པོ་དབང་གི་ལྷ༔ དྲེགས་པ་ཀུན་འདུལ་པདྨ་འབྱུང་༔ བླ་མ་རིག་འཛིན་སྤྲུལ་སྐུ་
ལ༔ སྒོ་གསུམ་གུས་པས་ཕྱག་འཚལ་ལོ༔ དེ་ནས་སྐུ་རྟེན་དང་སྒྲུབ་གཏོར་ལ་དམིགས་ཏེ། ཨོཾ་སྭཱ་བྷ་ཝ་ཤུདྡྷ་སརྦ་དྷརྨ་སྭཱ་བྷ་ཝ་ཤུདྡྷྲོཧཾ༔ སྟོང་པའི་ངང་ལས་རང་གི་མདུན་དུ་

ཤེལ་གྱི་ཁང་བཟང་རིན་པོ་ཆེ་སྣ་ཚོགས་ཀྱི་སྒོ་ལྕོག་འོད་འབར་བ་རྩ་བར་བདུད་རྩིའི་རྒྱ་མཚོ་ཕྱུར་བ༔ སྐེད་པར་འཇའ་འོད་ན་བུན་གྱི་གུར་ཕུབ་པ༔ རྩེ་མོར་སྤྲིན་དཀར་རིན་པོ་ཆེའི་ཟིལ་ཆར་འབེབས་པ༔ ས་
གཞི་ལྗང་སྔོན་ལ་མེ་ཏོག་སྣ་ཚོགས་རྒྱས་པ༔ ཁོར་ཡུག་ཏུ་གནམ་ལྷ་བརྒྱད་ཀྱི་གངས་རི་ཤེལ་གྱི་མཆོད་རྟེན་ལྟར་བསྐོར་བ༔ དེའི་སྟེང་དུ་ཉི་ཟླ་པདྨའི་གདན་ལ་སྟོབས་ལྡན་རྟ་མཆོག་ངང་དཀར་རིན་པོ་ཆེའི་སྒ་
རྒྱན་དུ་མས་མཛེས་པའི་སྟེགས་ན་ལྷ་ཆེན་རྡོ་རྗེ་འབར་བ་རྩལ་སྐུ་མདོག་ཤེལ་གྱི་རི་བོ་ལྟར་བརྗིད་པ༔ ཞལ་འཛུམ་ཞིང་མཆེ་བ་ཅུང་ཟད་གཙིགས་པ༔ སྤྱན་གསུམ་རབ་ཏུ་བཀྲ་བ༔ དབུ་སྐྲའི་ཐོར་ཚུགས་དར་
དཀར་པོས་བཅིངས་པ༔ ཕྱག་གཡས་རྡོ་རྗེ་རྩེ་ལྔས་མཚན་པའི་སྦ་ལྕག་ནམ་མཁའ་ལ་འཕྱར་བ༔ གཡོན་པ་ཤེལ་དཀར་ཕྲེང་བ་འདྲེན་པ༔ ཟབ་བེར་དཀར་དམར་མཐིང་གསུམ་གྱི་བེར་གསོལ་བ༔ སྤྱི་བོར་
ནོར་བུ་འབར་བའི་ཏོག་དང་རིན་པོ་ཆེའི་རྒྱན་སྣ་ཚོགས་དང་བཅས་པ༔ སྐུ་གཞོན་ཞིང་མཛེས་པ༔ རྒྱལ་པོ་རོལ་པའི་ཆ་ལུགས་སུ་བཞུགས་པ༔ དེའི་འཁོར་དུ་མཆེད་འཁོར་སུམ་བརྒྱ་དྲུག་ཅུ༔ དམག་
ཚོགས་བྱེ་བ་འབུམ་ཐེར༔ ཐམས་ཅད་དཔུང་ཚོགས་ཡན་ལག་བཞི་པའི་ཆ་ལུགས་སུ་འཇིགས་ཞིང་དཔའ་བ་སྟེང་དང་ཕྱོགས་མཚམས་ཀུན་ནས་སྤྲུལ་པའི་དུང་ཁྲ་དཀར་པོ་དང་༔ དུང་སྤྱང་ཕོ་མོ་དང་༔

༄༅། །འབྲོང་གཡག་ཞོལ་ཆེན་མང་པོ་ལྡིར་ཞིང་ངར་བ༔ དེའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཨ་དཀར་པོ་དྲི་མ་མེད་པའི་འོད་ཟེར་དང་༔ བདག་ཉིད་ཡི་དམ་དུ་གསལ་བའི་
ཐུགས་ཀར་ཉི་དཀྱིལ་ལ་གནས་པའི་ཧྲཱིཿཡིག་དམར་པོ་ལས་འོད་ཟེར་ལྕགས་ཀྱུ་ལྟ་བུ་འཕྲོས་པས་རང་བཞིན་གྱི་གནས་ནས་སྐུ་ལྷ་ཆེན་སྤྲུལ་འཁོར་དམ་ཅན་རྒྱ་མཚོའི་ཚོགས་དང་བཅས་པ་སྤྲིན་ཕུང་གཏིབས་པ་་་
བཞིན་དུ་བྱོན་པར་གྱུར༔ ཧཱུྃ༔ སྔོན་ཚེ་ཀ་དག་རྡོ་རྗེ་དབྱིངས༔ ནང་གསལ་འོད་ཀྱི་གཞལ་ཡས་ཁང་༔ འོག་མིན་འཕྲུལ་གྱི་ཞིང་ཁམས་སུ༔ སངས་རྒྱས་བསྟན་པ་བསྲུང་བའི་ཕྱིར༔ བྱང་ཆུབ་སེམས་
དཔའ་ནམ་མཁའི་སྙིང་༔ སྤྲུལ་པ་ལྷ་ཆེན་འབར་བ་རྩལ༔ མི་འཇིགས་ཀུན་ལ་དབང་བསྒྱུར་བའི༔ ཚངས་པའི་རྒྱལ་པོ་མཐུ་བོ་ཆེ༔ དྲེགས་པའི་སྡེ་དཔོན་ཀུན་གྱི་རྗེ༔ ཤེལ་གིང་གནམ་ལྷ་དཀར་པོར་
གྲགས༔ གསང་ཡུམ་རྡོ་རྗེ་གཡུ་སྒྲོན་མ༔ བྱང་ཐང་གནམ་མཚོའི་རྒྱལ་མོ་སྟེ༔ མཆེད་འཁོར་གཙང་རིགས་ལྷ་ཡི་ཚོགས༔ བཀའ་སྡོད་དྲེགས་ལྡན་དུ་མས་བསྐོར༔ ལྷ་ཆེན་དཔལ་འབར་དྲག་ཤུལ་
ཅན༔ རྫུ་འཕྲུལ་སྟོབས་ཀྱིས་སྐུ་བསྐྱེད་ཚེ༔ ས་གཞི་རི་བྲག་ཐམས་ཅད་ཀྱང་༔ མཐོ་དམན་མེད་པར་ཞོངས་སེ་ཞོང་༔ དཔུང་ཚོགས་ཆར་སྤྲིན་འཐིབ་པ་བཞིན༔ དགྱེས་པའི་གད་རྒྱང་དི་རི་རི༔ སྤྱན་

འདྲེན་དང་བའི་གནས་འདིར་གཤེགས༔ ཉི་ཟླ་པདྨ་རིན་ཆེན་ཁྲིར༔ ཡེ་ཤེས་གསང་བའི་ལྷ་མཆོག་ཁྱོད༔ བསྟན་སྲུང་རྒྱལ་པོར་མངའ་གསོལ་ཚེ༔ སྐུ་གསུང་ཐུགས་ཀྱི་དཀྱིལ་འཁོར་ལ༔ གཟི་བརྗིད་ཉི་
མ་འབུམ་བཞིན་རྒྱས༔ ནག་ཕྱོགས་བདུད་དཔུང་ཟིལ་གྱིས་གནོན༔ དཔའ་བོ་སྟོབས་ལྡན་སྙིང་རྗེ་ཅན༔ སྡེ་དཔོན་ཆེན་པོའི་སྤྱན་སྔ་རུ༔ བདག་གི་ཁས་བླངས་དམ་བཅའ་གཡེལ༔ དམ་ཚིག་ཉམས་ཆག་
མཐོལ་ལོ་བཤགས༔ མཉེས་མཆོད་ཐུགས་དམ་བསྐང་བ་ནི༔ མན་ཤེལ་འོད་འཕྲོས་གསང་བའི་རྟེན༔ ཏིང་འཛིན་གསང་བས་ཐུགས་དམ་དང་༔ དམ་རྫས་གཏོར་མ་ནང་གི་རྟེན༔ བསྙེན་སྒྲུབ་བཟླས་
པས་ཐུགས་དམ་བསྐང་༔ སྐུ་འབག་རྒྱན་ལྡན་ཕྱི་ཡི་རྟེན༔ འདོད་ཡོན་ལོངས་སྤྱོད་ཐུགས་དམ་བསྐང་༔ ༈ རབ་དང་ཞི་བའི་རླན་ལྡན་གཙང་མའི་ཆབ། །ལྷུང་ལྷུང་སྙན་པའི་སྒྲ་བཅས་རྒྱུན་འབབ་
ཀླུང་༑ །གཡའ་ཆུ་གངས་ཆུ་ལུ་མར་སྐྱེ་སོགས་ཀྱི། །མཆོད་ཡོན་མཛེས་པས་སྒྲེང་པ་ཁྱོད་མཆོད་དོ། །པུཎྜ་རི་ཀའི་ཚལ་རྒྱས་ཨུཏྤལ་ནགས། །གཞན་ཡང་ཆུ་དང་ཐང་སྐྱེས་མེ་ཏོག་ཚོགས། །དཔྱིད་ཀྱི་
དཔལ་མོས་རབ་འཕེལ་ཕྲེང་མཛེས་པ། །ལྷ་མཆོག་དབུ་ལ་འཆིང་བའི་ཐོད་དུ་འབུལ། །ཙན་དན་སྤོས་དཀར་ལྷ་ཤུག་སོགས་སྦྱར་བའི། །དུད་སྤྲིན་སྲིད་པ་གསུམ་གྱི་བླར་སྤུངས་པ། །མ་དག་ཉེས་པའི་དྲི་མ་

༄༅། །ཀུན་སེལ་བ། །ཤངས་ཀྱི་དབང་པོ་ཚིམ་ཕྱིར་བདག་འབུལ་ལོ། །རབ་སྦྱངས་ནོར་བུའི་སྒྲོན་མེ་སྣ་ཚོགས་དང་། །རྩི་བཅུད་ཏིལ་གྱི་མར་མེ་གསལ་འབར་བས། །བསྐལ་པའི་ཤེ་མུན་
མཐར་བྱེད་ཨ་ལོ་ཀེ། །མ་སྒྲིབ་གསལ་བ་སྤྱན་གྱི་གཟིགས་མོར་འབུལ། །ག་བུར་དྭོགས་པས་རབ་བསིལ་གྲུམ་པར་གྱི། །གེ་སར་རྡུལ་ཚོན་རྒྱས་པ་རབ་མཛེས་པ། །ཡིད་འོང་ཁྲུས་ཀྱི་རྫིང་བུ་འདི་དག་
ནི༑ །བརྗིད་པའི་སྐུ་ལ་བྱུག་པའི་རྫས་སུ་སྦྱར། །འབྲས་དཀར་ཕུང་པོ་འབྲུ་བཅུད་བཟང་པོ་དང་། །གཉིས་སུ་མེད་སྦྱར་རྒྱན་ལྡན་གཙང་མའི་བཤོས། །དཀར་གསུམ་མངར་གསུམ་ཤིང་ཏོག་འབྲུ་སྣ་ཡིས། །
ལྗགས་ཀྱི་དབང་པོ་ཀུན་ནས་ཚིམ་གྱུར་ཅིིག །རྔ་ཆེན་དུང་དང་སིལ་སྙན་གླིང་བུའི་སྒྲས། །རབ་སྙན་དྲི་ཟའི་དབྱིངས་སུ་རྣམ་འཚེར་བའི། །སྤྱན་དྲངས་མཆོད་བསྟོད་བསྐུལ་བའི་གྱེར་མང་པོ། །ཐོགས་པ་
མེད་གསན་ལྷ་ཡི་སྙན་ལ་འབུལ། །སྐད་ཅིག་གཅིག་ལ་སྟོང་གསུམ་འཇིག་རྟེན་ཀུན། །བགྲོད་བྱེད་རྫུ་འཕྲུལ་ཤུགས་ལྡན་མཛེས་པའི་ཆིབས། །གསེར་དངུལ་དར་ཟབ་རྒྱན་ལྡན་ལྷ་རྟ་དཀར། །གསང་ཆེན་
བཀའ་ཡི་བྱ་ར་མཛད་ཕྱིར་འབུལ། །སྤྲིན་དཀར་དག་པའི་ཕུང་པོ་ཆེར་སྤུངས་ལྟའི། །ཞལ་དཀར་རྡོ་རྗེ་རྭ་ལྡན་རི་ལྟར་འགྱིང་། །སྣ་ཚོགས་དར་གྱི་ཕོན་པོས་ལྟར་མི་མངོན། །ཕྱི་རྟེན་ལྷ་གཡག་མཛེས་པའི་

ཐུགས་དམ་བསྐང་། །ཐོགས་མེད་ཅིར་ཡང་རྒྱུ་བ་སྐར་མདའི་སྤུན། །མཛེས་པའི་དུང་ཁྲ་འཕུར་ལྡིང་གཟན་ལ་བཅུམ། །ཤེལ་དུམ་ལྟར་དཀར་གཙང་ལུག་མང་པོ་ཡིས། །ལྷ་མཆོག་ཐུགས་ཀྱི་དགྱེས་པ་
སྐོངས་གྱུར་ཅིག །རི་མོ་བྲིས་དང་རཏྣ་སྨན་སོགས་ལས། །ཡོངས་གྲུབ་སྐུ་འབག་རྒྱན་ལྡན་ཕྱི་ཡི་རྟེན། །ཤེལ་དཀར་རིན་ཆེན་སྒོ་ལྕོག་འབར་བའི་དབྱིབས། །དམ་རྫས་གཏོར་མ་ནང་གི་རྟེན་དུ་འབུལ། །
ཏིང་འཛིན་གསལ་བའི་དར་མཚོན་མན་ཤེལ་དཀར། །དྲི་མེད་འོད་རྒྱུན་ཟད་མི་ཤེས་པའི་རྟེན། །རྣམ་པར་མི་རྟོག་ཐུགས་ཀྱི་དམ་རྫས་མཆོག །གསང་རྟེན་ཡིད་བཞིན་ནོར་བུའི་ཐུགས་དམ་བསྐང་། །མཆོག་
དམན་རིན་ཆེན་མང་སྤུངས་གཏེར་གྱི་རི། །དར་ཟབ་ལྡ་ལྡིང་རབ་དཔྱངས་ཚོན་རིས་ཀྱིས། །ཕྱོགས་ལ་དབང་པོའི་མཚོན་དགོད་སྤྱན་གཟིག་གི །ལྷ་གཉན་འཁོར་བཅས་ཐུགས་དམ་སྐོང་གྱུར་ཅིག །མཎྜལ་
གྲུ་བཞི་སྨྱུག་རྒོད་དར་ཟབ་བརྒྱན། དར་དཀར་གཞི་མར་ལེགས་བྲིས་སྙིང་པོའི་ཕྲེང་། །གཞན་ཡང་བསྙེན་སྒྲུབ་ལས་ལ་སྦྱོར་བ་ཡི། །དམ་རྫས་མ་ཚང་མེད་བསགས་ཡོངས་ཀྱིས་བསྐང་། །བདེ་གསལ་མི་
རྟོག་དབྱིངས་རིག་དབྱེར་མེད་པ། །དུས་གསུམ་རྒྱལ་བ་རྒྱ་མཚོའི་བགྲོད་གཅིག་ལམ། །ལྷ་ཆེན་ཐུགས་ཀྱི་དགོངས་པ་ཟབ་ཞིའི་ངང་། །ཇི་བཞིན་མཉམ་པར་བཞག་པས་ཐུགས་དམ་བསྐང་། ། བསྟོད་པ་ནི།

༄༅། །ཧཱུྃ༔ དཔལ་ལྡན་ལྷ་ཡི་ལྷ་མཆོག་ཁྱོད༔ འཛམ་གླིང་བྱང་ཕྱོགས་ཁ་བ་ཅན༔ ཁ་བ་ཅན་གྱི་བྱང་ཕྱོགས་སུ༔ ས་གཞི་ལྗང་སྔོན་རྩི་བཅུད་རྒྱས༔ མེ་ཏོག་པདྨ་འོད་དུ་འཕྲོ༔ གངས་
དཀར་ཤེལ་གྱི་ཕྲེང་བས་བསྐོར༔ ཡིད་འོང་མཚོ་ཆེན་མདངས་དང་ལྡན༔ ཤེལ་མཁར་རིན་ཆེན་སྒོ་ལྕོག་འབར༔ རྩ་བ་ཡིད་བཞིན་རྒྱ་མཚོའི་རྟེན༔ རྐེད་པ་འཇའ་ཚོན་ན་བུན་འཐིབས༔ རྩེ་མོ་སྤྲིན་དཀར་
དགོས་འདོད་ཀྱི༔ རིན་ཆེན་ཆར་འབེབས་འབྲུག་སྒྲ་སྒྲོགས༔ གཞལ་ཡས་དེ་ཡི་ནང་ཤེད་ན༔ ཉི་ཟླ་པདྨ་རྟ་མཆོག་སྟེང་༔ དམ་ཅན་རྡོ་རྗེ་འབར་བ་རྩལ༔ སྐུ་མདོག་དཀར་ལ་ཁྲོ་འཛུམ་འགྱིང་༔ ཕྱག་
གཡས་རྡོ་རྗེ་སྦ་ལྕག་འཕྱར༔ གཡོན་པ་ཟླ་བའི་ཤེལ་ཕྲེང་འདྲེན༔ དར་དཀར་ཐོད་བཅིངས་དབུ་སྐྲའི་རྩེར༔ ཡིད་བཞིན་ནོར་བུ་འབར་བས་བརྒྱན༔ སྐུ་ལ་བེར་ཆེན་ཕྲུག་གསུམ་གསོལ༔ གཞོན་མཛེས་
ཡིད་འཕྲོག་རྒྱལ་པོའི་ཆས༔ འོད་ཟེར་སྣ་ཚོགས་ཕྱོགས་བཅུར་འཕྲོ༔ མཆེད་འཁོར་སུམ་བརྒྱ་དྲུག་ཅུ་དང་༔ དམག་དཔུང་བྱེ་བ་འབུམ་སྡེས་བསྐོར༔ ཀུན་ཀྱང་ཁྲོ་གཏུམ་བརྗིད་པའི་གཟུགས༔ དར་ཚོན་
རོལ་མོས་ནམ་མཁའ་གང་༔ བདེ་གཤེགས་སྟོང་གི་བསྟན་པ་སྲུངས༔ པདྨ་འབྱུང་གནས་བཀའ་བཞིན་སྒྲུབས༔ ཆོས་རྒྱལ་མངའ་རིས་བུ་བཞིན་སྐྱོངས༔ དབུས་གཙང་རུ་བཞིའི་ཡུལ་ལྷ་མཛོད༔ རྗེ་

དཔོན་ཡོངས་ཀྱི་དགྲ་ལྷར་འགྱུར༔ རྡོ་རྗེ་འབར་བ་རྩལ་ལ་བསྟོད༔ ལྷ་ཆེན་ཡོངས་ཀྱི་རྗེ་བོར་བསྟོད༔ དྲི་ཟའི་རྒྱལ་པོ་ཁྱོད་ལ་བསྟོད༔ དེང་ནས་རིག་འཛིན་མཆོག་ཐོབ་བར༔ སྙན་པ་ནམ་མཁའི་འབྲུག་
ལྟར་སྒྲོགས༔ གྲགས་པ་གཟའ་སྐར་འོད་ལྟར་ཁྱེར༔ དབུ་འཕང་རི་རྒྱལ་རྩེ་ལྟར་བསྟོད༔ རིགས་བརྒྱུད་ཆུ་བོའི་རྒྱུན་ལྟར་སྤེལ༔ དགོས་འདོད་དཔག་བསམ་ཤིང་ལྟར་སྩོལ༔ སྡེ་བརྒྱད་དྲེགས་པ་བྲན་
ལྟར་བཀོལ༔ སྨྱོ་འདྲེ་རྒྱལ་པོ་རྡུལ་བཞིན་ཐུལ༔ དམ་མེད་མནའ་ཟན་བགེགས་ཞིང་སྒྲོལ༔ བདག་གི་ལུས་དང་གྲིབ་མ་བཞིན༔ འགྲོགས་ནས་དངོས་གྲུབ་རྣམ་གཉིས་སྩོལ༔ གཞན་ཡང་འཕྲིན་ལས་བཅོལ་བ་
ནི༔ པདྨ་ཐོད་ཕྲེང་རྒྱལ་བའི་སྤྱན་སྔ་རུ༔ དམ་བཅའ་ཞལ་བཞེས་ཐུགས་དམ་རྗེས་དགོངས་ལ༔ རྣལ་འབྱོར་བདག་གིས་ཇི་ལྟར་བཅོལ་བའི་ལས༔ མ་ལུས་ཡིད་བཞིན་འགྲུབ་པའི་ལས་མཛོད་ཅིག༔ སྨྱོ་
བའི་འདྲེ་འདུལ་རྒྱལ་པོ་ཀུན་འདུལ་ཞིང་༔ རྣམ་ཐོས་བུ་ཡི་བདོག་པས་ཡང་དག་འབྱོར༔ སྔགས་སྐྱེས་མུ་ཏྲ་དབང་དུ་འདུ་བ་དང་༔ ཕས་རྒོལ་གཡུལ་ལས་རྒྱལ་བའི་ལས་མཛོད་ཅིག༔ འཆི་མེད་བདུད་
རྩིའི་བཏུང་བས་ཡུན་དུ་འཚོ༔ བྱད་མ་བན་བོན་གདུག་པའི་མཐུས་མི་རྫི༔ བསྟན་འཛིན་རིགས་བརྒྱུད་ཆུ་བོའི་རྒྱུན་ལྟ་བུ༔ རང་གཞན་དོན་ཀུན་འགྲུབ་པའི་ལས་མཛོད་ཅིག༔ གནོད་སྦྱིན་དགྲ་སྡེར་ཐོག་

༄༅། །སེར་ཆར་ལྟར་འབེབས༔ གཏད་ཁྲམ་ལས་ཀྱི་སྡེ་དཔོན་སུམ་བརྒྱའི་ཚོགས༔ བྲན་བཀོལ་མཛེ་ཕོལ་གཟེར་ཐབས་སྨྱོ་འབོག་དང་༔ ནད་རིམས་དུ་མས་བསྟན་དགྲ་ཕུང་དུ་ཆུག༔
ལྷ་ཡི་ལྷ་མཆོག་ཁྱེད་འཁོར་ལྷ་ཆེན་བརྒྱད༔ སྡེ་དཔོན་སུམ་ཅུ་སྡེ་བརྒྱད་བརྟན་མར་བཅས༔ ལས་ལ་བཀོལ་ནས་སྲིད་གསུམ་ཟིལ་གནོན་ཅིང་༔ གྲགས་འབར་ལས་བཞི་འགྲུབ་པའི་ནུས་ལྡན་མཛོད༔
མཚན་ལྡན་ཐོད་པ་ཤེལ་ཕོར་ཅི་རིགས་པ༔ འབྲས་དཀར་ཛ་གད་བཟང་པོ་ཡོངས་བཀང་བས༔ རྟེན་འབྲེལ་ཐབས་ཀྱིས་ལེགས་ཉེས་ཀུན་བསལ་ཞིང་༔ གཟའ་རྒོད་གནོད་པ་ཞི་བའི་ལས་མཛོད་ཅིག༔ ཁྱད་
པར་རྒྱལ་བས་གཉེར་གཏད་ཡོངས་འདུའི་རྒྱུན༔ དགུང་ལ་རེག་དང་བུ་བཞིན་སྐྱོང་བ་རུ༔ དམ་བཅའ་བཞེས་པས་དུས་ལས་མི་གཡེལ་བར༔ སྲུང་སྐྱོབ་ཡོངས་སུ་སྦ་བའི་ལས་མཛོད་ཅིག༔ སློབ་དཔོན་
དམོད་རྩོད་སྐུར་འདེབས་ཞེ་སྡང་པའི༔ དམ་ཉམས་སློབ་བུ་མནའ་ཟན་སྐྱེ་བོའི་ཚོགས༔ ལོག་འདྲེན་དགྲ་བགེགས་མ་ལུས་ཚར་གཅོད་ནས༔ བཀའ་གསང་བསྟན་པ་རྒྱས་པའི་ཕྲིན་ལས་མཛོད༔ ང་ནི་
དབང་དྲག་པདྨའི་སྲས༔ ཉིད་ནི་ལྷ་ཆེན་འབར་བ་རྩལ༔ སྔོན་གྱི་ཞལ་བཞེས་ཐུགས་དམ་དགོངས༔ མཐུ་དང་རྫུ་འཕྲུལ་སྟོབས་བསྐྱེད་ལ༔ ནད་གདོན་བར་ཆད་མི་མཐུན་ཕྱོགས༔ མ་ལུས་ཞི་བའི་ཕྲིན་

ལས་མཛོད༔ ཚེ་དང་བསོད་ནམས་ཕན་བདེའི་ཚོགས༔ ཅི་ཡང་རྒྱས་པའི་འཕྲིན་ལས་མཛོད༔ སྣོད་བཅུད་འཁོར་དང་ལོངས་སྤྱོད